Rick and Morty

***Rick and Morty*** estas usona animacia televida serio por plenkreskuloj. Justin Roiland kaj Dan Harmon kreis la serion por la usona televida kanalo *Adult Swim*. Ĝi rakontas pri la aventuroj de *Rick Sanchez*, cinika freneza sciencisto, kaj lia facile influebla nepo *Morty Smith*, kiu dividas sian tempon inter hejma familia vivo kaj interdimensiaj aventuroj. Roiland voĉaktoras ambaŭ ĉefrolulojn, kaj *Chris Parnell, Spencer Grammer* kaj *Sarah Chalke* voĉaktoras la aliajn familianojn. La unua epidozo estis elsendita je la 2-a de decembro 2013.

## Personoj 
### Ĉefaj 
* *Rick Sanchez C-137* (Rik Sanĉez co unu tri sep) estas unu el du ĉefaj herooj, nejuna genia scienculo kaj drinkulo. Li estas cinika skeptikulo, ne senigita je senso de humoro. Per sia genieco li kreis por si multe da malamikoj en pluraj dimensioj. Neantaŭlonge li transloĝiĝis al sia filino en familion de Smitoj (Smith), kaj de tiam vojaĝas kun sia nepo Morty.
* * Morty Smith* (Morti Smit) estas la dua ĉefa heroo, nepo de Rick, 14-jara knabo ordinara adoleskanto. Vojaĝante kun la avo, li ofte ne komprenas, kio okazas, kvankam fojfoje li estas eltrovema. Post la ekstermo de loĝantaro de gepatra planedo rezulte de “kronenbergizado”, li kune kun Rick transloĝiĝis en dimension, kie iliaj versioj neantaŭlonge pereis.
* *Beth Smith* (Bet Smit) estas 33-jara filino de Rick, patrino de Morty kaj Summer, edzino de Jerry. Ŝi laboras kiel ĉevala kardiokirurgo. Unuan infanon Beth naskis en deksesjara aĝo.
* *Jerry Smith* (Ĝeri Smit) estas patro de Morty kaj Summer, bofilo de Rick, edzo de Beth. Li estas pli aĝa ol Beth je du jaroj. Samkiel Morty, li ĝenas sin pro sia stulteco kaj naiveco. Jerry ŝercas pri Beth, ke ŝi ne estas vera kirurgo (ne homa, sed besta). Li tre ŝatas la filmon “Titanic”. Ekde la kvina epizodo de la unua sezono Jerry estas senlabora, pri kio al li rememorigas ĉiu familiano per frazo “Trovu laboron!”. Li malsimpatias al Rick (se ne diri pli), kaj tiu sento estas reciproka. La trian sezonon li pasigas divorce.
* *Summer Smith* (Samer Smit) estas 16-jara fratino de Morty, tipa adoleskantino kun konforma sfero de interesoj, opinias sian korpon nebela. Fojfoje ŝi vojaĝas kun siaj avo kaj frato, nemalofte savas ilin. En la naŭa epizodo de la unua sezono Summer laboras en butiko de diablo.

### Lernantaro kaj instruistaro de lernejo “Harry Herpson” 
* * Jessica* (Ĝesika) estas ĉarma knabino, kiu lernas kune kun Morty en matematika klaso. Ofte ŝi ne rimarkas Morty.
* *Gene Vagina* (Ĝiin Vagina) estas direktoro de lernejo “Harry Herpson”. “La familinomo estas reala, eble skandinava” — diras li en la kvina epizodo de la dua sezono.
* *S-ro Goldenfold* estas instruisto de Morty en matimatika klaso.
* *Trejnisto Feratu* estas nevidebla instruisto de korpokulturo.
* *Brad* (Bred) estas lernanto de lernejo “Harry Herpson”.
* *Tammy* (Temi) estas amikino de Summer, agento de Galaksia federacio.
* *Ethan* (Itan) estas ekskoramiko de Summer.
* *Nancy* (Nensi) estas knabino nepopulara en lernejo, scipovas ludi fluton.
* *Toby Matthews* (Tobi Metiuz) estas ulo populara en lernejo.
* *Frank Palicky* (Frenk Paliki) estas lernanto, mortige glaciigita de Rick en pilota epizodo.
* *MC Haps* (em si Haps) estas lerneja repulo.

### Aliaj 
* *Terura Terry* (Terura Teri) estas ekvivalento de la fiulo Freddy Krueger de universo “Rick and Morty”, heroo de sonĝo en sonĝo en sonĝo, scipovas vojaĝi laŭ sonĝoj; sakras post ĉiu frazo, eĉ alparolante siajn infanon kaj edzinon.
* *Snafflz* estas Smita hundeto, kiu, danke al Rick, ekhavis intelekton kaj ekhundribelis. Lia portreto pendas sur muro en Smita domo.
* *Mr. Poopybutthole* (Pupibathol; proponata adaptaĵo: S-ro Pugetkakitulo) aperas en la kvara epizodo de la dua sezono. Supozeble li estis aliplaneda parazito, tamen finale evidentiĝis, ke tio ne estas tiel. Li aperas ankaŭ en finalo de la dua sezono, parolante pri la preparata tria sezono. Kaj jam tradicie li aperas en finalo de la tria sezono kaj diras pri la kvara sezono.
* *Birdpersono* estas plej bona amiko de Rick. En la serio li aperas kelkajn fojojn. En la lasta epizodo de la dua sezono li estas mortpafita. En finalo de la unua epizodo de la dua sezono la Galaksia Federacio maŝinizas lian senvivan korpon kaj kreas novan personon — *Fenikspersonon*.
* *Unity* (Juniti) estas kolektiva menso, sklaviganta tutajn planedojn; eksa amorantino de Rick.
* *Skvonĉjo* estas kato, amiko de Rick. Li ofte uzas en parolo vortojn kun vortradiko “skvonĉ”
* *Malica Morty* estas unu el multo de Morty, ekstermanta Rick’ojn kaj strebanta havi potencon. Post frakaso de la Citadelo de Rick’oj, li proponas sin kiel kondidato por la prezidento kaj gajnas. Morty iĝas la prezidento de la Citadelo de Rick’oj.

## Listo de epizodoj 
Kategorio:Usonaj televidaj serioj
Kategorio:Usonaj animaciaj televidserioj
Kategorio:Televidaj programoj de Adult Swim